als_Latn dik_Latn sag_Latn
Sahitaj: "Me hapjen e dosjeve të shqiptarëve të Kosovës do të zbulohet kush ishte bashkëpunëtor i Serbisë dhe faktet kur, çka dhe ku ka bërë"
Republika e Kosovës e ka shpenzuar edhe mandatin e pestë të legjislaturës së pasluftës, ndërsa Kuvendi i Kosovës gjithmonë ka hezituar të kërkojë e të veprojë me ligj për hapjen e dosjeve, në mënyrë që përfundimisht të dihet se kush kanë qenë bashkëpunëtorët e UDB-së në Kosovë dhe cilat kanë qenë veprimet e tyre. Si rrjedhojë edhe sot e tutje vazhdojnë të mos dihen se kush kanë qenë ata që kanë raportuar për shërbimin sekret serb. Njohësit e fushës së të drejtës dhe analistët konsiderojnë se kjo heshtje shkon në favor të atyre njerëzve dhe të kaluarës së tyre kriminale që mbahet e fshehur. Besohet se në shtetin e Kosovës akoma ka shumë njerëz e spiunë të UDB-së dhe familjarë të tyre qëllimshëm të instaluar në të tria shtyllat e pushtetit dhe në të dy nivelet e pushtetit, dhe jo vetëm, ku janë të instaluar jashtëligjshëm e të mbështetur nga pushteti edhe në media e institucione të drejtësisë. E keqja akoma më e madhe mbetet pasi që edhe në fushatën e fundit zgjedhore asnjë subjekt nuk u angazhua për hapjen e dosjeve, e kjo lë të kuptohet se mbeturinat e UDB-së vazhdojnë të jenë të pranishme në secilën prej partive politike.
Instalimi në strukturat shtetërore
Profesori Riza Smaka një dyshim të tillë e sheh shumë të bazuar. "Shkaku esencial i shtyrjes së hapjeve të dosjeve famëkeqe nuk mund të jetë tjetër pos dozës infektive të korrupsionit inflator të qeveritarëve kompetentë për të vepruar në të mirë të zbardhjeve të rasteve kriminale dhe përgjithësisht të inkriminuara gjithnjë në disfavorin e qytetarëve të vendit tonë. U mor vesh të shqiptarëve të nëpërkëmbur gjatë etapave historike të kaluara. Ndaj kushdo që shkakton hezitime në të mirë të hapjes së dosjeve kriminale në fjalë, me bazë dyshohet se personalisht nuk është i pastër, as moralisht, madje as politikisht!", tha profesor Smaka për "Kosova Sot". Edhe prof. Muhamet Kelmendi, lidhur me instalimin e ishbashkëpunëtorëve të shtetit serbojugosllav në tri shtyllat e shtetit, në ekonomi dhe në segmentet e tjera të vendit, thotë se kjo është një ndër problemet më të mëdha që i ka vendi dhe pothuajse e tërë veprimtaria ekonomike, ajo politike e juridike etj., përbëhet dhe dirigjohet nga ana e ishshërbëtorëve të shtetit serbo-jugosllav, ose shprehur më qartë nga ish-policët dhe UDB-ashët e regjimit, nga spiunët e okupatorit serbomadh. Kjo strukturë sipas tij është instaluar dhe ngulitur në institucione që nga koha e UNMIK-ut dhe nuk është bërë asgjë që të pastrohet.
Shërbëtorët e Serbisë, pengesë për ekonominë
Sipas Kelmendit, asnjëherë nuk është bërë analiza e asnjë qytetari që është vendosur në gjyqësor, në ekzekutiv etj., nga ana e organeve."Madje shumë më lehtë dhe pa asnjë problem janë punësuar njerëzit që kanë qenë në shërbim të regjimit, ose të dëgjueshmit e shtetit serbo-jugosllav, ish-komunistët e LKJ-së, gjyqtarët, policët, prokurorët etj., në të njëjtat pozita edhe pas lufte. Tash ata po i udhëheqin dhe dirigjojnë këta mekanizma kryesorë të shtetit tonë", tha Muhamet Kelmendi. Mjerisht, sipas tij, ato struktura kanë depërtuar madje dhe në ekonomi."Ata që ishin shërbëtorë të regjimit të Milosheviqit, që u morën me ekonomi para luftës, i mbajtën lidhjet me regjimin serb dhe ekonominë serbe, duke e vënë tërë kapacitetin ekonomiko-financiar të Kosovës në shërbim të Serbisë", tha ai, duke shtuar se ish-UDB-ashët u instaluan edhe në parti politike, të cilat tani heshtin për hapjen e dosjeve."Dhe, e tërë kjo u keqësua më shumë, kur edhe në politikë u futën ish-bashkëpunëtorët e regjimit serbomadh, ish-udhëheqësit e shtetit dhe njerëzit e regjimit jugosllav. Ata u instaluan në LDK, në PDK dhe në shumë subjekte të tjera. Madje atje e bënë dhe po e bëjnë politikën", tha prof. Kelmendi. Sipas tij, pastrimi i plotë mund të bëhet vetëm me ligjin për hapjen e dosjeve dhe me masa juridike dhe penale, duke nxjerrë edhe ligje mbi pastërtinë e figurave politike, ekonomike, juridike dhe shoqërore.
Disa heronj të dyshimtë
Edhe analisti Reshat Sahitaj pohon se derisa Kosova, që ishte nën sundimin serb që nga vitet 1800 e gjer më 1999 dhe gjatë kësaj periudhe kohore armiku ka investuar në rekrutimin e spiunëve shqiptarë gjeneratë pas gjenerate për të vazhduar kontinuitetin e rrjetit të tyre deri në ditët e sotme, por që do të jenë aktualë edhe për shumë vite të tjera, sepse metodat e Shërbimit Shtetëror të Serbisë kanë qenë dhe ende janë të shumëfishta dhe të paimagjinueshme për ne shqytarët të papërvojë në këtë fushë."Serbia gjithnjë është kujdesur që përmes hafijeve te tyre t'i zbulojnë organizimet ilegale dhe mendimet tona mbi sistemin e tyre. Që nga viti 1945, Shërbimi Sekret serb është aktivizuar edhe më shumë, sepse nga kjo kohë ata i kishin përveç hafijeve edhe territorin tonë në shembim të tyre, që të operonin e planifikonin siç kanë pasur dëshirë. Nuk është e rastë- sishme që ende sot kemi ngritur në piedestal të patriotizmit disa figura kombëtare të kohëve të kaluara e që në fakt ata ishin bashkëpunëtorë të Serbisë, por as nuk është për t'u habitur mbi disa figura tjera bashkëkohore të luftës së fundit që janë ngritur në vendet më të respektueshme shtetërore. E tëra kjo ndodh për mungesë të informacioneve tona mbi këto figura, për të cilat pa hapjen e dosjeve të tillët do të konsiderohen patriotë", tha Sahitaj. Mirëpo ai ka edhe një dilemë tjetër se çfarë do të ndodhte me hapjen e dosjeve."Me hapjen e dosjeve të shqiptarëve të Kosovës do të zbulohet kush ishte bashkëpunëtor i Serbisë dhe faktet kur, çka dhe ku ka bërë. Me hapjen e dosjeve ka rrezik që shtresa politike jona të marrë hapa radikalë, duke i bllokuar mediet e duke i urdhëruar që hapja e dosjeve të mos marrë rëndësi kapitale, por të thuhet e shkruhet se dosjet janë të falsifikuara nga Serbia", tha Sahitaj."Nëse e dëshirojmë një Kosovë të pavarur, individët dhe personalitet politike duhet të shkruajnë, të flasin, të debatojnë e jo të frikësohen. Spiunët janë të rrezikshëm vetëm kur e kanë mbrojtjen e pushtetit dhe janë në pushtet , por kur ata zhvishen nga pushteti janë frikacakët më të mëdhenj", tha Sahitaj. Sipas tij, pastrimi i skenës politike dhe institucioneve nga mbeturinat e tilla duhet dhe do të ndodhë, sado që mund të vonohet, sepse pa pastrimin e Kosovës nga bashkëpunëtorët e armikut ne nuk mund të zhvillohemi as politikisht e as ekonomikisht, e aq më pak në aspektin kulturor etj.
Pas luftës, vetëm një rezolutë
Njohësi i kësaj fushe, analisti Xhevat Meha, pohon se veprimtaria e shërbimeve të fshehta serbe në Kosovë është tepër masive, mirëpo ato janë maskuar mirë për të vështirësuar mundësinë që të shihet nga njerëzit e zakonshëm. Ai pohon se kjo veprimtari jo vetëm se është masive, por është edhe shumë e konsoliduar dhe shumë efikase, është aq efikase saqë me sukses kryen të gjitha punët që merre nga qendra në Beograd dhe në të njëjtën kohë i fsheh nga opinioni me sukses të plotë. Sipas Mehës, Kuvendi i Kosovës deri më tani vetëm në një rast ka kërkuar nga ndërkombëtarët që të veprojnë kundër strukturave të Shërbimit Sekret serb, por nuk ka bërë tutje asnjë veprim tjetër të vetin, sidomos pas shpalljes së pavarësisë kur institucionet tona janë pavarësuar nga ndërkombëtarët. "Pas përfundimit të luftës së fundit, në vitin 2000, në mbledhjen e Kuvendit të Kosovës, që njihet si Kuvendi i LDK-së, është miratuar e vetmja rezolutë, e cila u bën thirrje mekanizmave ndërkombëtarë të sigurisë në Kosovë që urgjentisht të ndërmarrin masa kundër ndërhyrjeve të aty këtushme të shërbimeve sekrete serbe. Me sa kam unë njohuri, ky ka qenë veprimi i parë, por edhe i fundit i ndonjë institucioni publik të Kosovës që të kërkojë të merren masa kundër veprimtarisë së fshehtë serbe në Kosovë. Vënia në gjumë e të gjitha institucioneve në Kosovë, përfshirë edhe ato ndërkombëtare, nga ana e Shërbimeve të Fshehta Serbe ka qenë suksesi më i madh i tyre", ka thënë Meha.
Zbulimi i spiunëve mund të nxisë trazira
Sipas politologut Gurakuq Kuqi, hapja e dosjeve në Kosovë është një temë bukur tabu për politikanët në Kosovë, pasi si temë është e ndjeshme, që mund të dalë me rezultate të dhimbshme dhe do të shkaktonte tërmet jo vetëm në skenën politike, por edhe në shoqëri."Në Kosovë madje nuk dihet edhe sa dhe çfarë dosje gjenden apo a gjinden ato në Serbi dhe qasja në to është e vështirë, hapja e dosjeve ngjallë frikë tek të gjithë madje për të hapur edhe një debat për të, kudo dhe gjithmonë, trajtohet si një filozofi që u takon të tjerëve për realizim dhe ka edhe një rezistence të fortë institucionale e shoqërore për ta penguar", ka thënë ai."Kjo çështje duhet të bëhet me ligj dhe të krijohet një dhomë speciale, e cila do të merrej me këtë çështje, pasi e mira e saj do të ishte të kuptohej puna e secilit dhe jo të stigmatizohen persona për qëllime politike dhe e dyta do të pastrohej edhe skena, e cila dyshohet që akoma mban lidhje me UDB-në dhe minon Republikën e Kosovës", theksoi Gurakuq Kuqi. Tani ai konsideron se Kosova si vend ka një tendencë të dëshmohet se ka pasur një garniturë bukur të gjerë bashkëpunëtorësh të UDB-së serbe dhe zbulimi i tyre mund të shkaktonte vërtet një kaos në shoqëri, se nga të tillët ka shumë familje dhe individë të prekur në Kosovë."Lidhjet akoma vazhdojnë, jo në masën e dikurshme, por me një numër të konsiderueshëm dhe ata sigurisht që diku janë në institucione, në media, ndërmarrje, polici, biznese, parti politike, OJQ, e kudo, dhe kjo i mundëson Serbisë që të ketë informacione dhe agjentë të bollshëm që Kosovën ta mbajë nën tutelën e saj dhe të brishtë", vlerëson Kuqi. Ai tani shpreh edhe dyshimin e anës tjetër që jo gjithçka të ndjeshme mund të bëjmë pa lejen e ndërkombëtarëve. "Megjithatë, sado temë e ndjeshme, është e pashmangshme që një ditë ato dosje duhet kërkuar dhe hapur, e madje të bëhen edhe lustracionet e mëhershme jo vetëm pas '90, sepse është një shtyllë për moszhvillimin normal të Kosovës dhe e ardhmja nuk mund të ndërtohet mbi themele prej hiri', tha Kuqi për "Kosova Sot".
(Kosova Sot)
Kandidati për kryeministër nga koalicioni PAN Ramush Haradinaj tha se janë në...
Një makinë bombë ka hyrë në një qendër tregtare në lindje...
Një i dyshuar në fshatin Koznik të Rahovecit nga pakujdesia i ka vënë...
Ish-emisari i SHBA-së në Ballkan Edward Joseph ka deklaruar se sa më shpejt...
Qytetarët e komunës së Prishtinës dhe analistët e...
Një nënë e katër fëmijëve dy vite më...
Kandidati për kryeministër nga koalicioni PAN Ramush Haradinaj tha se janë në...
Shenjat e horoskopit janë një faktor i rëndësishëm për karakterin e...
Trajneri i kombëtares shqiptare të futbollit, Christian Panucci ka njoftuar në...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn